Boutique Lindt en Nova York.
**Lindt & Sprüngli** é unha empresa suíza fabricante de chocolate fundada en 1845 por David Sprüngli-Schwarz e o seu fillo Rudolf Sprüngli-Ammann.

Historia
--------

### Século XIX

En 1845, o pasteleiro David Sprüngli e o seu fillo Rudolf compraron dúas pastelerías na zona vella de Zúrich. Ao xubilar Rudolf en 1892, dividiu o seu negocio entre os seus fillos: o mozo David recibiu as pastelerías e o maior Johann Rudolf a fábrica de chocolate. Este adquiriu unha pequena fábrica de Rodolphe Lindt, o chocolateiro máis famoso da súa época, en Berna. 

En 1879 desenvolveu unha técnica (*"conche"*) coa que elaboraba un chocolate cun aroma e fusión característicos. O seu produto foi un éxito e contribuíu á reputación internacional do "chocolate suízo".

### Século XX

O proteccionismo global e as depresións na década de 1920 deixaron grandes perdas no mercado exterior, polo que se concentraron no suízo. A Segunda guerra mundial trouxo restricións de azucre e racionamento de cacao en 1943 pero a compañía conseguiu manterse.

Despois da guerra, houbo un crecemento da demanda no estranxeiro e Lindt comezou a súa expansión. En 1947 concedeu licenzas a Italia, en 1950 a Alemaña e Francia en 1954. En 1977 Lindt comezou a formar un grupo internacional de empresas e as vendas alcanzaron os 900 millóns de francos suízos. En 1994 Lindt & Sprüngli Austria foi fundada en Salzburgo e posteriormente trasladouse a Viena cando Lindt adquiriu o grupo vienés Hofbauer. Despois adquiriron o fabricante italiano "Caffarel". En xaneiro de 1998, Lindt & Sprüngli AG Suíza anunciou a adquisición da chocolateira "Ghirardelli Chocolate Company" en San Francisco, Estados Unidos. 

### Século XXI

Trufa de chocolate Lindt.Trufa de chocolate Lindt.
Lindt conta con máis de 300 tendas situadas en todos os continentes. O grupo está composto por fábricas en Suíza, Alemaña, Francia, Italia, Austria e os Estados Unidos, e filiais de vendas e distribución no Reino Unido, Polonia, España e o Canadá, e oficinas de vendas na Arxentina, Hong Kong e Dubai. Lindt tamén ten unha extensa rede de venda de distribuidores no mercado. No Brasil está presente dende 1969; anunciouse unha colaboración (*joint venture*) en marzo de 2014 co Grupo CRM, propietario de Kopenhagen e Brasil Cacau cunha participación do 51% nas accións e inaugurou a primeira tenda Lindt o 25 de xullo de 2014.

Notas
-----

1. ↑  "Global retail". *Lindt-Spruengli.com*.
2. ↑  "Lindt lança Fruity Moments no Brasil". *agênciamam* (en portugués). 2019-10-24. Consultado o 2022-07-01.
3. ↑  "Com bombom grátis, Lindt abre primeira loja no Brasil". *Exame* (en portugués). 2014-07-25. Consultado o 2022-07-01.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Lindt & Sprüngli Modificar a ligazón no Wikidata*** |

* Página web oficial
* Confiserie Sprüngli *(en alemán)*

|  |  |
| --- | --- |
| Control de autoridades | 
* Wd: Q152822
* WorldCat
* VIAF: 154954527
* BNF: 13980400w
* FAST: 702818
* GND: 108635804X
* HDS: 041804
* ISNI: 0000 0001 0791 564X
* LCCN: n94118627
* LEI: 529900JYJNNOKKAGK736
* SUDOC: 118109987

 |